Ζωρζ Γκιλαίν (ιατρός)

Ο Ζωρζ Σαρλ Γκιλαίν (γαλλικά: Georges Charles Guillain), γεννημένος στη ΡουένΕπί του αριθμού 51 της Οδού της Δημοκρατίας. στις 3 Μαρτίου 1876 και αποβιώσας στο Παρίσι στις 29 Ιουνίου 1961, ήταν Γάλλος νευρολόγος.

 Βιογραφία 
Ξεκίνησε σπουδές ιατρικής στη γενέτειρά του, ενώ, στη συνέχεια, μετεγκαταστάθηκε στο Παρίσι, αρχικώς, ως ασκούμενος, και, μετέπειτα, ως ειδικευόμενος νοσοκομειακός ιατρός, το 1898, ως πρώτος της τάξης του. Σύντομα, προσανατολίστηκε προς την νευρολογία, ενώ διετέλεσε ειδικευόμενος νοσοκομειακός ιατρός πλησίον του Φυλζάνς Ραιμόν, ο οποίος είχε διαδεχθεί τον Ζαν-Μαρτέν Σαρκό στην Έδρα Ασθενειών του Νευρικού Συστήματος στη Σαλπετριέρ. Η πρώτη του επιστημονική εργασία, το 1898, είχε ως θέμα τις κακώσεις του βραχιόνιου πλέγματος. Έλαβε το διδακτορικό του στην ιατρική, στο Παρίσι, το 1902.

Το 1909, παντρεύθηκε την Ζυλιέτ Σωφάρ, με την οποία και απέκτησε πέντε κόρες: την Υβόν (1907-1969), την Αντρέ (1908-), η οποία παντρεύθηκε τον Κλωντ ντε Καμπρόν, την Ζακλίν, την Ζωρζίν και την Σολάνζ .

Διετέλεσε υπεύθυνος της κλινικής ασθενειών του νευρικού συστήματος από το 1903 έως το 1905, νοσοκομειακός ιατρός το 1906, καθώς και καθηγητής ιατρικής το 1910, σε ηλικία, μόλις, 34 ετών.

Κατά τη διάρκεια του Α΄ Παγκοσμίου Πολέμου, υπηρέτησε στη Σχολή Ιατρικής και Χειρουργικής Πολέμου, ιδρυθείσα από τον Κλωντιούς Ρεγκώ και η οποία στεγαζόταν εντός του HOEΕκ των αρχικών του όρου «hôpital d’origine d’étapes», ο οποίος όριζε μία στρατιωτική ιατρική-χειρουργική μονάδα, θεωρητικά κινητή, χτισμένη με ή χωρίς στερεά δομικά υλικά, ποικιλόμορφου μεγέθους, με απώτερο σκοπό την απομάκρυνση των τραυματιών στρατιωτών από το μέτωπο των συγκρούσεων. της Μπουλέζ, πλησίον της Ρενς. Η συγκεκριμένη σχολή κατέστη φημισμένο κέντρο εκπαίδευσης και εξειδίκευσης για το σύνολο των ιατρών και χειρουργών οι οποίοι φοίτησαν εκεί. Στη συνέχεια, υπηρέτησε ως επικεφαλής ιατρός του Νευρολογικού Κέντρου της ΣΤ΄ Στρατιά, μαζί με τον φίλο του, Ζαν Αλεξάντρ Μπαρέ. Το 1916, οι συγκεκριμένοι δύο ιατροί, μαζί με τον Αντρέ Στρολ, προχώρησαν στην περιγραφή του συνδρόμου της ριζικής νευρίτιδας με υπερλευκωμάτωση του εγκεφαλονωτιαίου υγρού δίχως κυτταρική αντίδραση .

Το 1919, ορίστηκε ως ιατρός στο Νοσοκομείο της Σαριτέ. Επιστέγασμα της σταδιοδρομίας του αποτέλεσε ο ορισμός του, το 1923, σε ηλικία 47 ετών, στην Έδρα Νευρολογίας του Νοσοκομείου της Σαλπετριέρ, στο Παρίσι, όπου και διαδέχθηκε τον Πιερ Μαρί. Παρέμεινε στη συγκεκριμένη έδρα έως τη συνταξιοδότησή του, το 1947, ενώ, το 1961, απεβίωσε στην οικία του, επί του αριθμού 215Β της Λεωφόρου Σαιν-Ζερμαίν, στο 7ο Δημοτικό Διαμέρισμα του Παρισιού .

Ο Γκιλαίν άφησε ως παρακαταθήκη αριθμό συγγραμμάτων. Μαζί με τον φίλο του, Μπαρέ, δημοσίευσε, μεταξύ άλλων, το 1920, μία σημαντική εργασία η οποία περιέγραφε την κλινική εμπειρία τους κατά τη διάρκεια του πολέμου. Πέραν του επιστημονικού έργου του, επίσης, ήταν ο συγγραφέας μίας βιογραφίας του Σαρκό , η οποία ξεχώρισε.

 Επωνυμία 
 Αντίδραση Γκιλαίν-Λαρός-Λεσέλ: αντίδραση στη κολλοειδή βενζοΐνη.
 Σύνδρομο Γκιλαίν-Μπαρέ-Στρολ: η πλέον κοινή μορφή της επίκτητης φλεγμονώδους πολυριζικής νευροπάθειας.
 Σύνδρομο Γκιλαίν-Ταν: σπάνιο σύνδρομο οφειλόμενο στη σύφιλη του κεντρικού νευρικού συστήματος.

 Εργογραφία 



 Διακρίσεις 
 50px Λεγεώνα της Τιμής: Ιππότης στις 19 Ιουλίου 1916, ως στρατιωτικός βαθμός, Αξιωματούχος στις 31 Ιουλίου 1928,  Ταξιάρχης στις 14 Σεπτεμβρίου 1949. 
 50px Ταξιάρχης του Τάγματος του Αστέρα της Ρουμανίας.
 50px Αξιωματούχος του Τάγματος του Λεοπόλδου.
 50px Ταξιάρχης του Τάγματος του Ουισάμ Αλαουίτ.
 50px Ιππότης του Τάγματος του Ντάνεμπρογκ.
 50px Ιππότης του Τάγματος του Στέμματος της Ιταλίας.
 Μέλος της Ακαδημίας Επιστημών. 
 Μέλος των αμερικανικών και ιαπωνικών ακαδημιών επιστημών.
 Πρόεδρος της Εθνικής Ακαδημίας Ιατρικής (1942).

 Σημειώσεις 

 Παραπομπές 

 Πηγές 



 Εξωτερικοί Σύνδεσμοι 



Κατηγορία:Ιατροί του 20ού αιώνα
Κατηγορία:Γάλλοι νευρολόγοι
Κατηγορία:Νορμανδοί
Κατηγορία:Στρατιωτική ιατρική
Κατηγορία:Απόφοιτοι της Ιατρικής Σχολής Παρισιού
Κατηγορία:Μέλη της Ακαδημίας Επιστημών (Γαλλία)
Κατηγορία:Ταξιάρχες της Λεγεώνας της Τιμής
Κατηγορία:Αξιωματούχοι του Τάγματος του Λεοπόλδου
Κατηγορία:Ιππότες του Τάγματος του Ντάνεμπρογκ
Κατηγορία:Ιππότες του Τάγματος του Στέμματος της Ιταλίας
Κατηγορία:Ταξιάρχες του Τάγματος του Ουισάμ Αλαουίτ